Diari Oficial de la Generalitat Valenciana


Sumari del DOGV 8568, del 12-06-2019 (2019/5991)

DECRET 76/2019, de 7 de juny, del Consell, d'aprovació de les bases reguladores i concessió d'ajudes per a pal·liar els danys produïts per les pluges els dies 18, 19 i 20 d'octubre de 2018.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8568

Data del DOGV
:   12-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5991


Data del document
:   07-06-2019

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * ajuda pública

DECRET 76/2019, de 7 de juny, del Consell, d'aprovació de les bases reguladores i concessió d'ajudes per a pal·liar els danys produïts per les pluges els dies 18, 19 i 20 d'octubre de 2018. [2019/5991]  
PREÀMBUL  
  
El Consell, el 26 d'octubre de 2018, va acordar iniciar les actuacions per a pal·liar els danys produïts pel temporal de pluges, tempestes i fenòmens costaners ocorregut els dies 18, 19 i 20 d'octubre de 2018. A aquest efecte, el referit acord va atribuir, al director de l'Agència Valenciana de Seguretat i Resposta a les Emergències, la coordinació de totes les actuacions dels diferents departaments del Consell i amb altres administracions públiques, en relació amb les accions que hagueren de desenvolupar-se per a aconseguir la tornada a la normalitat, al més prompte possible, de totes les zones que es van veure afectades pel temporal a què es refereix l'acord esmentat.  
Aquest acord establia un termini perquè els municipis afectats pel temporal, amb l'acreditació prèvia d'haver patit un fenomen extraordinari, presentaren les seues estimacions de danys en les infraestructures i béns públics que s'hagueren vist afectats, així com, si escau, de les despeses extraordinàries que, amb caràcter urgent, s'hagueren hagut d'efectuar com a conseqüència del temporal. Dins d'aquest termini van ser presentades les estimacions dels danys dels municipis afectats pel temporal a què es refereix l'acord esmentat.  
En aplicació de la Llei 13/2010, de 23 de novembre, de la Generalitat, de protecció civil i gestió d'emergències de la Generalitat, l'1 de febrer de 2017 es va constituir, sota la presidència del president de la Generalitat, la Comissió Interdepartamental per al Seguiment i Coordinació de la Postemergència, així com l'Oficina Única Postemergència, regulades pel Decret 163/2016, de 4 de novembre, del Consell.  
Amb posterioritat, es va procedir a la determinació dels departaments competents de la Generalitat, i es va realitzar, en el marc de l'Oficina Única Postemergència, una avaluació tècnica de les valoracions presentades conforme al que s'estableix en l'acord del Consell, així com a la determinació dels procediments per a dur a terme les mesures que correspongueren.  
Com a conseqüència de tot això, s'ha elaborat una proposta tècnica, que ha sigut assumida pel director de l'Agència Valenciana de Seguretat i Resposta a les Emergències i elevada a la Comissió Interdepartamental en la seua reunió ordinària de 15 d'abril de 2019, amb indicació dels municipis afectats, els tipus d'actuació i imports, que hauran d'atendre's a càrrec del Fons de Contingència previst en l'article 43 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, amb les modificacions pressupostàries prèvies previstes en l'article 9 de la Llei 28/2018, de 28 de desembre, de pressupostos de la Generalitat per a 2019.  
En les ajudes a què es refereix aquest decret, atesa la intensitat del temporal, l'extensió que es va veure afectada i els efectes catastròfics que va originar, que han de ser reparats al més prompte possible, concorren circumstàncies singulars i raons d'interés públic, social, econòmic i humanitari que dificulten la seua convocatòria pública i justifiquen el seu atorgament en règim de concessió directa.  
El Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, assigna a la Presidència de la Generalitat, entre altres, les competències en matèria de situacions d'emergència.  
Per tot això, de conformitat amb el que es preveu en la Llei 5/1983, de 30 de desembre, de la Generalitat, del Consell, a proposta del president de la Generalitat prèvia deliberació del Consell, en la reunió de 7 de juny de 2019,  
  
DECRET  
  
Article 1. Objecte  
1. Aprovar les bases reguladores de les ajudes directes als ajuntaments que figuren en l'annex, en la quantia i distribució que s'indica, per a realitzar accions dirigides a pal·liar els danys produïts pel temporal de pluges, tempestes i fenòmens costaners ocorregut a la Comunitat Valenciana els dies 18, 19 i 20 d'octubre de 2018, i concedir les ajudes indicades que es finançaran a càrrec d'una línia de nova creació destinada a les ajudes per a pal·liar els danys produïts per les pluges d'octubre de 2018 en el programa 221.10 Emergències, Protecció Civil i Extinció d'Incendis que serà dotada mitjançant una modificació pressupostària des del Fons de Contingència dels pressupostos de la Generalitat per a 2019.  
2. Les ajudes hauran d'anar destinades a actuacions de reparació dels danys produïts com a conseqüència del temporal en les infraestructures i béns públics, naturals, edificis i altres construccions, així com mobiliari i estris, i també, si escau, de les despeses extraordinàries que, amb caràcter urgent, s'hagueren hagut d'efectuar com a conseqüència del temporal.  
3. No seran subvencionables, conformement a aquest decret, les despeses d'inversió, entre altres, les actuacions dirigides a noves infraestructures i béns públics, ni a la millora d'aquests.  
4. Les ajudes concedides tenen caràcter complementari i són compatibles en concurrència amb altres subvencions, indemnitzacions, ajudes, ingressos o recursos, procedents de sistemes públics o privats, nacionals o internacionals, o d'altres administracions públiques, fins al límit del valor del dany produït.  
  
Article 2. Beneficiaris  
1. Són beneficiaris d'aquestes ajudes els ajuntaments afectats pel temporal de pluges, tempestes i fenòmens costaners ocorregut els dies 18, 19 i 20 d'octubre de 2018, que figuren en l'annex, en la quantia i distribució que s'indica, per a realitzar accions dirigides a pal·liar els danys produïts per aquest temporal.  
2. Aquest decret no necessita notificació a la Comissió Europea, d'acord amb els articles 1.3 i 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, per tractar-se d'ajudes destinades a reparar els perjudicis causats per desastres naturals o per altres esdeveniments de caràcter excepcional, expressament declarades compatibles en l'article 107.2.b) del Tractat de funcionament de la Unió Europea.  
  
Article 3. Import de les ajudes  
1. Sense perjudici de la tramitació de les modificacions de crèdit que resulten necessàries, s'aproven ajudes, per un import global màxim de 3.140.325,49 ?, destinades als ajuntaments que figuren en l'annex i en les quanties indicades en aquest, per a la realització de les actuacions necessàries per a pal·liar els danys produïts pel temporal a què es refereix aquest decret.  
2. Aquestes ajudes s'atorguen a l'empara de l'article 168.1.C de la Llei 1/2015, en virtut de les circumstàncies de les quals es va deixar constància en l'Acord de 26 d'octubre de 2018, del Consell, pel qual s'inicien les actuacions per a pal·liar els danys per les pluges en la Comunitat Valenciana els dies 18, 19 i 20 d'octubre de 2018, publicat en el Diari Oficial de la Generalitat Valenciana núm. 8415, de 2 de novembre de 2018.  
3. El pagament de les quanties atorgades als ajuntaments, que en cap cas podrà tindre el caràcter de transferència de capital, es realitzarà mitjançant el lliurament anticipat del 100 % de l'import de l'ajuda, una vegada comunicada i acceptada aquesta.  
  
Article 4. Finalitat  
Els imports, que tindran la consideració d'ajudes directes, s'hauran de destinar exclusivament a la realització, per part dels ajuntaments indicats, d'actuacions per a pal·liar els danys produïts pel temporal a què s'al·ludeix en l'article anterior, de conformitat amb les valoracions presentades.  
  
Article 5. Actuacions previstes  
Les ajudes que es concedeixen en aquest decret es podran destinar a cobrir els danys següents, pels imports i amb les condicions que s'indiquen:  
a) Danys provocats en béns i infraestructures de titularitat municipal. Fins al 100 % del valor dels danys produïts pel temporal a què fa referència aquest. Les despeses imputables a aquestes ajudes poden comprendre, a més dels imports d'execució de l'actuació, els honoraris de redacció del projecte, direcció de l'actuació i tramitació de l'expedient, en la part proporcional a l'actuació realitzada amb aquesta ajuda.  
  
b) Les despeses extraordinàries que, amb caràcter urgent, hagueren hagut d'efectuar els ajuntaments com a conseqüència del temporal, duts a terme en el mateix moment de produir-se aquest o en els immediatament posteriors a la finalització dels fets causants, fins al 100 % d'aquestes despeses, sempre que el seu objectiu haja sigut el funcionament dels serveis públics essencials o imprescindibles per a garantir la vida i seguretat de les persones.  
c) En el seu conjunt no podrà superar l'ajuda concedida.  
  
Article 6. Obligacions de les entitats locals  
Les corporacions locals assumiran les obligacions següents:  
a) Dur a terme les actuacions previstes en un termini de fins a 12 mesos comptats des de l'endemà de la publicació d'aquest decret en el Diari Oficial de la Generalitat Valenciana. S'haurà de disposar de totes les autoritzacions sectorials necessàries per a l'execució de les actuacions, ja que la concessió d'aquesta ajuda no suposa l'obtenció de l'autorització per a la seua execució.   
b) Presentar, dins del termini indicat en l'apartat a, davant l'Agència Valenciana de Seguretat i Resposta a les Emergències, una memòria tècnica final que certifique la correcta realització de les diferents actuacions.  
c) Justificar, dins del termini indicat en l'apartat a, davant l'Agència Valenciana de Seguretat i Resposta a les Emergències, mitjançant certificat expedit per la Secretaria de l'entitat local, la totalitat de les despeses realitzades fins al 100 % de l'aportació efectuada. El compte justificatiu haurà d'incloure declaració de les activitats realitzades que han sigut finançades amb la subvenció i el seu cost, amb el desglossament de cadascun de les despeses incorregudes sense perjudici del que s'estableix en l'article 30 de la Llei 38/2003, de 17 de novembre, general de subvencions, i altra normativa aplicable.  
d) Reintegrar els fons percebuts que no s'hagen justificat degudament dins del termini i en la forma escaient davant l'Agència Valenciana de Seguretat i Resposta a les Emergències.  
e) Sotmetre's a les actuacions de comprovació que, respecte a la gestió d'aquests fons, duguen a terme el personal tècnic competent en les matèries objecte d'aquestes ajudes, així com a les actuacions de control financer que realitze la Intervenció de la Generalitat i als procediments fiscalitzadors de la Sindicatura de Comptes.   
  
Article 7. Control d'actuacions  
La Generalitat efectuarà un control de les actuacions de reparació dels danys objecte d'aquest decret que consistirà en la realització d'un control de camp sobre un mínim del 5 % de les sol·licituds presentades i del 5 % del volum sol·licitat, seleccionades mitjançant un procediment aleatori corregit per criteris de factors de risc.  
  
Article 8. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
Contra aquest decret, que posa fi a la via administrativa, es podrà, potestativament, realitzar el requeriment a què es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos des de la publicació, o bé es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 7 de juny de 2019  
  
El president de la Generalitat,  
XIMO PUIG I FERRER  
  
ANNEX  
  
Municipi Import ajuda concedida en euros   
ADEMUZ 36.329,07  
AIN 36.329,07  
ALBAL 36.329,07  
ALCALÀ DE XIVERT 36.329,07  
ALCUDIA DE VEO 24.215,37  
ALFARA DE LA BARONIA 36.329,07  
ALFONDEGUILLA 36.329,07  
ALGAR DE PALANCIA 31.007,61  
ALGINET 9.922,00  
ALMASSORA 42.087,96  
ALMENARA 36.329,07  
ALTURA 36.329,07  
ARAÑUEL 15.356,24  
ARES DEL MAESTRAT 36.329,07  
ARGELITA 13.482,00  
ARTANA 36.329,07  
ATZENETA DEL MAESTRAT 36.329,07  
AYÓDAR 36.329,07  
BENASSAL 9.719,32  
BENAVITES 13.819,29  
BENEIXIDA 16.274,81  
BENICARLÓ 53.953,32  
BENICOLET 8.121,28  
BENIFAIRO DE LA VALLDIGNA 31.045,75  
BENLLOCH 36.329,07  
BUGARRA 36.329,07  
CABANES 36.329,07  
CÀLIG 36.329,07  
CANET LO ROIG 36.329,07  
CASAS BAJAS 36.329,07  
CASTELLNOVO 36.329,07  
CASTIELFABIB 19.188,11  
CATARROJA 36.329,07  
CAUDIEL 36.329,07  
CERVERA DEL MAESTRE 36.329,07  
CHIVA 36.329,07  
CHULILLA 36.329,07  
CINCTORRES 36.329,07  
CIRAT 36.329,07  
CULLA 17.000,00  
DOMEÑO 36.329,07  
ESLIDA 36.329,07  
FIGUEROLES 36.329,07  
FONT D'EN CARRÒS, LA 36.329,07  
FORCALL 36.329,07  
FUENTES DE AYÓDAR 36.329,07  
GAIBIEL 8.378,84  
GANDIA 38.961,43  
GODELLETA 36.329,07  
LA JANA 36.329,07  
LA LLOSA 36.329,07  
LES COVES DE VINROMÀ 10.551,66  
LLUCENA / LUCENA DEL CID 36.329,07  
MARENY DE BARRAQUETES 13.882,89  
MARINES 36.329,07  
MATET 36.329,07  
MELIANA 36.329,07  
MONCOFA 43.726,41  
MONTÁN 34.560,34  
MONTANEJOS 36.329,07  
MONTITXELVO / MONTICHELVO 36.329,07  
MORELLA 41.386,87  
MUSEROS 36.329,07  
OLOCAU 36.329,07  
PALANQUES 7.551,88  
PUEBLA DE ARENOSO 7.872,30  
QUART DE LES VALLS 36.909,87  
QUARTELL 4.565,63  
ROSELL 36.329,07  
ROTGLÀ I CORBERÀ 36.329,07  
SALZADELLA 36.329,07  
SANT JORDI 36.329,07  
SANT MATEU 36.329,07  
SEGORBE 1.140,43  
SIERRA ENGARCERÁN 36.329,07  
SONEJA 15.571,75  
SOT DE FERRER 28.835,25  
SUERAS 36.329,07  
TALES 9.120,00  
TERESA 36.329,07  
TIRIG 24.053,59  
TODOLELLA 5.389,67  
TORAS 4.200,03  
TORRALBA DEL PINAR 36.329,07  
TORREBAJA 36.329,07  
TORREBLANCA 45.605,32  
TORRES TORRES 36.329,07  
TRAIGUERA 36.329,07  
LES USERES / USERAS 36.329,07  
VALL D`ALBA 42.887,27  
LA VALL D`UIXÓ 6329,07  
VALLANCA 34.281,93  
VILANOVA D`ALCOLEA 36.329,07  
VILA-REAL 36.329,07  
VILLAHERMOSA DEL RÍO 35.000,00  
VILLANUEVA DE VIVER 5.000,00  
VINARÒS 74.667,96  
VISTABELLA DEL MAESTRAT 42.379,07  
XERACO 12.632,40  
XERESA 26.275,45  
ZORITA DEL MAESTRAZGO 36.329,07  
TOTAL 3.140.325,49